ประกาศคณะกรรมการกํากับตลาดทุน

ที่ ทลธ. 31/2563

เรื่อง  การขยายระยะเวลาการให้ความเห็นชอบและการดําเนินการ  
เกี่ยวกับการยื่นคําขอต่ออายุการให้ความเห็นชอบบุคลากร  
ในธุรกิจตลาดทุน เนื่องจากสถานการณ์การแพร่ระบาด  
ของโรคติดเชื้อไวรัสโควิด-19

\_\_\_\_\_\_\_\_\_\_\_\_\_\_\_\_\_\_\_\_\_

                              โดยที่สถานการณ์การแพร่ระบาดของโรคติดเชื้อไวรัสโควิด-19 ได้ส่งผลกระทบต่อการดําเนินการใด ๆ ที่มีการรวมตัวกันของบุคคลจํานวนมาก ซึ่งรวมถึงการอบรมหลักสูตรทบทวนความรู้ (refresher course) หรือเข้าร่วมกิจกรรมสําหรับการยื่นคําขอต่ออายุการให้ความเห็นชอบบุคลากรในธุรกิจตลาดทุน  
                        อาศัยอํานาจตามความในมาตรา 16/6 และมาตรา 113 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551  มาตรา 100 มาตรา 114 มาตรา 115 มาตรา 116 และมาตรา 117 แห่งพระราชบัญญัติหลักทรัพย์และตลาดหลักทรัพย์ พ.ศ. 2535  มาตรา 133 วรรคสอง และมาตรา 134 แห่งพระราชบัญญัติหลักทรัพย์และตลาดหลักทรัพย์ พ.ศ. 2535  ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 2) พ.ศ. 2542  และมาตรา 18 แห่งพระราชบัญญัติสัญญาซื้อขายล่วงหน้า พ.ศ. 2546 คณะกรรมการกํากับตลาดทุนออกประกาศไว้ดังต่อไปนี้ 


ข้อ ๑ ในประกาศนี้

                        “บุคลากรในธุรกิจตลาดทุน” หมายความว่า   บุคลากรในธุรกิจตลาดทุนประเภทที่ได้รับความเห็นชอบดังต่อไปนี้  
                        (1)  ผู้จัดการกองทุน  
                        (2)  ผู้จัดการลงทุนในสัญญาซื้อขายล่วงหน้า  
                        (3)  นักวิเคราะห์การลงทุน  
                        (4)  ผู้แนะนําการลงทุน  
                        (5)  ผู้วางแผนการลงทุน

“ตารางคุณสมบัติของผู้ขอความเห็นชอบในการต่ออายุ”  หมายความว่า   ตารางที่แนบท้ายประกาศคณะกรรมการกํากับตลาดทุน ที่ ทลธ. 8/2557  เรื่อง หลักเกณฑ์เกี่ยวกับบุคลากรในธุรกิจตลาดทุน ลงวันที่ 3 มิถุนายน พ.ศ. 2557  ซึ่งแก้ไขเพิ่มเติมโดยประกาศคณะกรรมการกํากับตลาดทุน ที่ ทลธ. 70/2561  เรื่อง หลักเกณฑ์เกี่ยวกับบุคลากรในธุรกิจตลาดทุน (ฉบับที่ 10) ลงวันที่ 24 ตุลาคม พ.ศ. 2561  ดังต่อไปนี้  
                        (1)  ตารางคุณสมบัติของผู้ขอความเห็นชอบในการต่ออายุเป็นผู้จัดการกองทุนผู้จัดการลงทุนในสัญญาซื้อขายล่วงหน้า ผู้จัดการกองทุนรวมอสังหาริมทรัพย์ และผู้จัดการของกองทุนรวมโครงสร้างพื้นฐาน   
                        (2) ตารางคุณสมบัติของผู้ขอความเห็นชอบในการต่ออายุเป็นนักวิเคราะห์การลงทุน ผู้แนะนําการลงทุน ผู้วางแผนการลงทุน และเจ้าหน้าที่จัดการการซื้อขายด้านสินค้าเกษตร 


ข้อ ๒ ให้ขยายระยะเวลาการให้ความเห็นชอบบุคลากรในธุรกิจตลาดทุนที่มีอายุการให้ความเห็นชอบจนถึงวันที่ 31 ธันวาคม พ.ศ. 2563  เป็นวันที่ 31 มีนาคม พ.ศ. 2564

                        ให้บุคลากรในธุรกิจตลาดทุนตามวรรคหนึ่งที่ประสงค์จะขอต่ออายุการให้ความเห็นชอบ ยื่นคําขอต่อสํานักงานโดยต้องผ่านการอบรมหลักสูตรทบทวนความรู้ (refresher course) หรือเข้าร่วมกิจกรรม ตามที่กําหนดไว้ในตารางคุณสมบัติของผู้ขอความเห็นชอบในการต่ออายุ ภายในวันที่ 31 มีนาคม พ.ศ. 2564  ทั้งนี้ การให้ความเห็นชอบดังกล่าวให้มีอายุจนถึงวันที่ 31 ธันวาคม พ.ศ. 2565


ข้อ ๓ ประกาศนี้ให้ใช้บังคับตั้งแต่วันที่ 1 พฤษภาคม พ.ศ. 2563 เป็นต้นไป


ผู้มีอํานาจลงนาม - ประกาศ  ณ  วันที่ 17 เมษายน พ.ศ. 2563

  
  
 

 

                                                                           (นางสาวรื่นวดี  สุวรรณมงคล)

                                                                                       เลขาธิการ

                                                        สํานักงานคณะกรรมการกํากับหลักทรัพย์และตลาดหลักทรัพย์

                                                                                   ประธานกรรมการ

                                                                            คณะกรรมการกํากับตลาดทุน